ПРОТОКОЛ № 30
от заседанието на Комисия „Международна дейност” на ВСС, 
проведено на 15.07.2015 г.

	Днес, 15.07.2015 г., сряда, от 12.30 ч., в сградата на Висшия съдебен съвет, ул. „Екзарх Йосиф” № 12, се проведе заседание на комисия „Международна дейност”, в състав:

          ПРЕДСЕДАТЕЛ: Соня Найденова 
ЗАМ. ПРЕДСЕДАТЕЛ: Мария Кузманова 
                   ЧЛЕНОВЕ: Магдалена Лазарова
				       Михаил Кожарев - отсъства
				       Милка Итова - отсъства

	На заседанието присъстваха експертните сътрудници на комисията: Руслана Вълчева – старши експерт в дирекция „Международна дейност” и Страхил Недков – младши експерт в дирекция „Международна дейност”.

ДНЕВЕН РЕД:

1. ОТНОСНО:  Молба във Висшия съдебен съвет от Калинка Велчева Тодорова - прокурор в Районна прокуратура гр. Свищов, за командироване за участие в дългосрочен десетмесечен обучителен стаж в Съда на Европейския съюз, Люксембург, по Програмата за обмен 2015 на Европейската мрежа за съдебно обучение (ЕМСО), за периода от 30.08.2015 г. до 02.07.2016 г.

Комисия „Международна дейност”
Р Е Ш И:

1.1 Предлага на Висшия съдебен съвет да КОМАНДИРОВА Калинка Велчева Тодорова – прокурор в Районна прокуратура гр. Свищов, за участие в дългосрочен десетмесечен обучителен стаж в Съда на Европейския съюз, Люксембург, по Програмата за обмен 2015 на Европейската мрежа за съдебно обучение (ЕМСО), за периода от 30.08.2015 г. до 02.07.2016 г.

1.2 Всички разходи за пътни, нощувки и дневни са за сметка на Европейската мрежа за съдебно обучение.

1.3   Разходите за медицинска застраховка са за сметка на ВСС.

1.4 ИЗПРАЩА преписката на комисия „Бюджет и финанси” за сведение и по компетентност. 

Предложението да се внесе в заседание на Висшия съдебен съвет.

2. ОТНОСНО: Преразглеждане на решение на комисия „Международна дейност” относно кандидатурите на съдии за членове и за национални лица за контакт на Национална съдебна мрежа  за международно сътрудничество по наказателни дела в Република България и Националната съдебна мрежа по граждански и търговски дела в Република България. 

Комисия „Международна дейност”
Р Е Ш И:

2.1 Отлага вземането на решение по т. 2 за следващото заседание на комисията.

3. ОТНОСНО: Доклад от Христина Тодорова – директор на дирекция „Международна дейност“ в Администрацията на Висшия съдебен съвет, относно невъзможност за осъществяване на командировка  по предложение на комисия „Международна дейност“ и съгласно решение на ВСС от заседание на 25.06.2015 г. за участие в VII-та среща на националните лица за контакт на съдебните системи за периода 28.06.2015 – 30.06.2015 г. в гр. Брюксел и 
	Доклад от Дарина Костова – съдия в Окръжен съд гр. Бургас, относно невъзможност за осъществяване на командировка по предложение на комисия „Международна дейност“ и съгласно решение на ВСС от заседание на 25.06.2015 г. за участие в 55-тата среща на Европейската съдебна мрежа по граждански и търговски дела за периода от 01.07.2015 – 03.07.2015 г. в гр. Брюксел. 

Комисия „Международна дейност”
Р Е Ш И:

3.1 ПРИЕМА ЗА СВЕДЕНИЕ доклад от Христина Тодорова – директор на дирекция „Международна дейност“ в Администрацията на Висшия съдебен съвет, относно невъзможност за осъществяване на командировка по предложение на комисия „Международна дейност“ и съгласно решение на ВСС от заседание на 25.06.2015 г. за участие в VII-та среща на националните лица за контакт на съдебните системи за периода 28.06.2015 – 30.06.2015 г. в гр. Брюксел и доклад от Дарина Костова – съдия в Окръжен съд- гр. Бургас, относно невъзможност за осъществяване на командировка  по предложение на комисия „Международна дейност“ и съгласно решение на ВСС от заседание на 25.06.2015 г. за участие в 55-тата среща на Европейската съдебна мрежа по граждански и търговски дела за периода от 01.07.2015 – 03.07.2015 г. в гр. Брюксел. 

3.2 ИЗПРАЩА ЗА СВЕДЕНИЕ И ПО КОМПЕТЕНТНОСТ на дирекция „Финанси и бюджет“ в АВСС във връзка с отчитането на направените разходи.  

3.3 ДОКЛАДИТЕ да бъдат внесени на заседание на ВСС за запознаване.

4. ОТНОСНО: Писмо от Министерство на правосъдието с приложен въпросник (на английски език), относно прилагането на Регламент (ЕО) 864/2007 на Европейския парламент и на Съвета относно приложимото право към извъндоговорни задължения (Рим II).

Комисия „Международна дейност”
Р Е Ш И:

4.1 ИЗПРАЩА въпросника относно прилагането на Регламент (ЕО) № 864/2007 на Вероника Николова – съдия във Върховен касационен съд и национално лице за контакт на Европейската съдебна мрежа по граждански и търговски дела, за изготвяне на отговор, съгласно посочения срок.  

5. ОТНОСНО: Писмо от Министерство на финансите във връзка с проведена дискусия на оперативно заседание на Министерския съвет, относно многобройните международни организации и дейности, в които Република България членува.

Комисия „Международна дейност”
Р Е Ш И:

5.1 ПРИЕМА ЗА СВЕДЕНИЕ писмото от Министерство на финансите във връзка с проведена дискусия на оперативно заседание на Министерския съвет, относно многобройните международни организации и дейности, в които Република България членува.

5.2 ДА СЕ ИЗПРАТИ писмо до Министерство на финансите, ведно с приложената справка за разходите за членски внос и участие в нетърговски организации и дейности за 2015 г. от ВСС, като се посочи, че през 2016 г. вноската за членство на ВСС в Европейската мрежа на съдебните съвети ще бъде в размер на 3600 евро. 

6. ОТНОСНО: Писмо от Министерство на външните работи относно номинация на български представители за участие в  Курс за всеобхватен подход за повишаване на осведомеността, който ще се проведе в периода 1-4 септември 2015 г. в гр. Брюксел, Белгия. 

Комисия „Международна дейност”
Р Е Ш И:

6.1 ПРИЕМА ЗА СВЕДЕНИЕ писмото от Министерство на външните работи относно номинация на български представители за участие в  Курс за всеобхватен подход за повишаване на осведомеността, който ще се проведе в периода 1-4 септември 2015 г. в гр. Брюксел, Белгия.

7. ОТНОСНО: Писмо от Европейската мрежа на съдебните съвети (ЕМСС), с приложен доклад от срещата на Изпълнителния борд на ЕМСС, проведена на 6 юли в Брюксел, и образец за докладване от страна на членовете на ЕМСС за Годишния доклад на мрежата.   

Комисия „Международна дейност”
Р Е Ш И:

7.1 ПРИЕМА за сведение доклад от срещата на Изпълнителния борд на ЕМСС, проведена на 6 юли в Брюксел. 

8. ОТНОСНО: Допълнителни отговори от членове и наблюдатели на Европейската мрежа на съдебните съвети (ЕМСС) на въпросник на Висшия съдебен съвет за начина на взимане на решения (с явно или тайно гласуване) относно кариерното развитие на магистратите и във връзка с дисциплинарните наказания. 

Комисия „Международна дейност”
Р Е Ш И:

8.1 ДА СЕ ПРЕДОСТАВЯТ  отговорите от членове и наблюдатели на Европейската мрежа на съдебните съвети (ЕМСС) на въпросник на Висшия съдебен съвет за начина на взимане на решения (с явно или тайно гласуване) относно кариерното развитие на магистратите и във връзка с дисциплинарните наказания на всички постоянни комисии на Висшия съдебен съвет, за сведение.

9. ОТНОСНО: Предоставяне на информация съгласно решение по т. 4.2 по Протокол № 29 от заседанието на Комисия „Международна дейност“ на ВСС, проведено на 08.07.2015 г.

Комисия „Международна дейност”
Р Е Ш И:

9.1 ДА СЕ ОКОМПЛЕКТОВА преписката с решенията на всички постоянни комисии на Висшия съдебен съвет предоставили информация.

9.2 Отлага разглеждането за следващото заседание на комисията.

10. ОТНОСНО: Посещение в България на делегация на Върховния съвет на магистратурата на Република Молдова.  

Комисия „Международна дейност”
Р Е Ш И:

10.1 ПРИЕМА ЗА СВЕДЕНИЕ писмото от Върховния съвет на магистратурата на Молдова.
10.2 ВЪЗЛАГА на експертите от дирекция „Международна дейност“ да изискат информация относно състава на делегацията и да извършат цялостната координация и организация на посещението – изготвяне и съгласуване на проект на програма и план-сметка за финансовите разходи. 

11. ОТНОСНО: Доклад от Мария Кузманова – член на ВСС и ръководител на проект „Повишаване на компетентността на съдебните служители – статистици в органите на съдебната власт и на членовете на КПКИТС И КАОСНОСВ“, по Оперативна програма „Административен капацитет“, с рег. № С13-24-1/13.03.2014 г., относно изпълнение на решение на Висшия съдебен съвет, по протокол №12/13.03.2014 г.

Комисия „Международна дейност”
Р Е Ш И:

11.1 ПРИЕМА ЗА СВЕДЕНИЕ доклада от Мария Кузманова – член на ВСС и ръководител на проект „Повишаване на компетентността на съдебните служители – статистици в органите на съдебната власт и на членовете на КПКИТС И КАОСНОСВ“, по Оперативна програма „Административен капацитет“, с рег. № С13-24-1/13.03.2014 г., относно изпълнение на решение на Висшия съдебен съвет, по протокол №12/13.03.2014 г.

11.2 ДОКЛАДЪТ да бъде внесен на заседание на ВСС за запознаване.

12. ОТНОСНО: Писмо от Министерство на правосъдието с приложен въпросник от Европейския комитет за правно сътрудничество към Съвета на Европа относно използването на електронните доказателства в гражданския и административния процес и тяхното въздействие върху правилата за доказателствата и начините за доказване. 

Комисия „Международна дейност”
Р Е Ш И:

12.1 Предвид краткия срок ВРЪЩА на Министерство на правосъдието въпросника от Европейския комитет за правно сътрудничество към Съвета на Европа относно използването на електронните доказателства в гражданския и административния процес и тяхното въздействие върху правилата за доказателствата и начините за доказване.

Т. РАЗНИ:

13. ОТНОСНО: Обсъждане на предложение за отправяне на покана за среща на членовете на Висшия съдебен съвет с посланиците на държавите членки на Европейския съюз (ЕС) в Република България през м. септември 2015 г.

Комисия „Международна дейност”
Р Е Ш И:

13.1 Възлага на експертите на дирекция „Международна дейност” в АВСС да проучат възможността за осъществяване на среща с посланиците на държавите членки на Европейския съюз (ЕС) в Република България през м. септември 2015 г.

                                               ПРЕДСЕДАТЕЛ НА
                                                          КОМИСИЯ „МЕЖДУНАРОДНА ДЕЙНОСТ”: /П/
				     	 СОНЯ НАЙДЕНОВА